Борис Младенов-Young
Ако из парка тръгна с автомат…

chitanka.info

Ако из парка тръгна с автомат

и стрелям, и убивам безразборно,

ще гръмне новината, и безспорно

за невменяем ще ме обявят

или (по-модно е!) за терорист.

Ако избегна смъртната присъда,

човек прокълнат до живот ще бъда —

в затвора ще изгния, жив смъртник.

Но ако пътьом, с леката кола

прегазя хора в тежка злополука,

на обществото много не му пука —

с „условна“ може да се отърва!

Днес катастрофи стават повсеместно.

Май свикнахме — приемаме ги лесно!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.